लुहाइयै आखेआ-सेठ जी तुस ठीक आखा करदे ओ। मिकी बी सुखना आया हा जे में कुसै सेठे दे घरा दा रुस्सिऐ आई आं। मेरे घर कियां आई पैह्लें तुसेंगी एह् गल्ल सुनान्नां। में दुद्द लैने गी गुज्जरें दे घर गेदा हा। उत्थें बाल्ले पेदे दिक्खयै उनेंगी आखेआ, मिगी बसाठियें दी लोड़ ऐ। उन्दे जागतें एह् बाल्ले दरेआ पारा आंदे हे। ओह् उनें बाल्लें गी मठाई दे लालचै च इत्थें छोड़ी गे हे। में बसाठियां बनाने आस्तै बाले दले ता उन्दे चा एह् सुन्ने दियां अशरफियां ते सलाखां निकलियां। गत्तै अल्ल शारा करियै उसी पुट्टन लगा। उसने सेठ होरें गी आखेआ-एह् थोआड़ा माल ऐ, तुस लेई जाओ। सेठे होरें आखेआ-में लैने गी नेईं आया, छड़ा बनजाना गै हा। मेरे घर रौह्ना हुन्दा तां औंदी गै नेईं ही।